### **Jäsenkirje tammikuu 2023**

Hei jäsenemme!

Uusi vuosi on käynnistynyt, samoin yhdistyksen kerhot ja muu toiminta. Vielä mahtuu mukaan muutama harrastaja Estottomat 2 ja 3-musiikkiryhmään, Soveltavan liikunnan ryhmään sekä Keilauskerhoihin, muut kerhot ovat jo täynnä. Ilmoittautuminen kerhoihin sähköisellä lomakkeella yhdistyksen kotisivuilta <https://www.oketuki.fi/Kerhot/>.

Tähän alkuun myös ajankohtaista tietoa kotisivuistamme. Sivut toimivat nyt ja siellä oleva tieto on ajan tasalla, parannamme niiden toimivuutta edelleen kevään aikana.

Muistathan pitää yhteystietosi ajan tasalla! Jos yhteystiedoissasi on korjattavaa, ole yhteydessä toimistollemme.

### Toimintaa ja tapahtumia – alkuvuosi 2023

* **Vertaiskahvila** on erityisten lapsiperheiden kohtaamispaikka, lapsille on ohjattua pientä puuhaa. Vertaiskahvilan illat keväälle 2023: 7.2., 14.3, 11.4., 9.5. Kumppanuuskeskuksella, Kansankatu 53 klo 17.30 - 19.00. Ei ennakkoilmoittautumista. Maksuton.
* **Nuokkaritoimintaa**! Lämsänjärven leirikeskuksessa tiistaisin klo 17.30-19.00. Kohderyhmä n. 13-20- vuotiaat. Kevätkauden kokoontumiset 31.1., 28.2., 28.3., 20.4. ja 9.5. Järjestäjä seurakunta.
* Oketuki **OLKKARI** 14.2., 14.3., 18.4. ja 23.5. Klo 10-12 Kumppanuuskeskuksella. Yhdistyksen työntekijät paikalla, tule moikkaamaan! Digiopastusta, tukea, ohjausta.
* **Konsti –ilta ti 31.1. klo 17-19 Konstissa.** Tule kuulemaan vaativien erityispalvelujen osaamiskeskus Oys Konstin toiminnasta, tulevaisuuden suunnitelmista ja tutustumaan uusiin tiloihin. Talon toimintaa esittelemässä Jarmo Körkkö ja Päivi Lauri. Oulun Kehitysvammaisten Tuki ry:stä paikalla edunvalvontatoimikunnan jäseniä sekä yhdistyksen henkilökuntaa. Tilaisuudessa kahvitarjoilu. Ilta järjestetään hybridimallina, eli Oys Konstissa sekä verkossa Teamsin kautta. Teams linkki yhdistyksen Tapahtumakalenterissa <https://www.oketuki.fi/Tapahtumakalenteri/>

### Verkko haltuun- hankkeen tulevaa toimintaa ja tapahtumia:

Tapahtumat Kumppanuuskeskuksella:

* **Digikahvilat** kerran kuukaudessa keskiviikkona klo 15-16:30: 8.2, 16.3, 12.4, 10.5
* **Digiturvataitoryhmät** kerran kuukaudessa torstaina klo 15-16:30: 2.2, 2.3, 20.4, 25.5,

### Etäryhmät Teamsissa:

* **Päivän polttavat puheenaiheet klo 10:** 16.2, 16.3, 13.4, 11.5,
* **Tainan tahdit:** 20.3 ja 8.5**.**

### Muita tulevia tapahtumia:

* **PokemonGo-ilta:** 16.5 klo 17-18:30

Lisäksi hanke jalkautuu Digiparkin merkeissä Oulun alueella kehitysvammaisten toimintaympäristöihin. Jos haluat kutsua meidät pitämään Digiparkkia, niin ole yhteydessä hankkeen työntekijöihin Kaisaan tai Sirpaan, helmi- ja maaliskuun digiparkit ovat jo varattuna.

Hankkeelta saa edelleen myös **digiopastusta** asiakastarpeisiin, jos tarvitset yksilöohjausta, ole yhteydessä Sirpaan tai Kaisaan. Yhteystiedot yhdistyksen kotisivuilta.

**Kehitysvammaisten Tukiliiton** toimintaa: [Tukiliiton toimintakalenteriin](https://www.tukiliitto.fi/toiminta/tapahtumat/) on koottu tapahtumia ja toimintaa – käy kurkkaamassa!

### Ajankohtaisia toimistolta

* Yhdistyksen vuoden 2023 hallituksen kokoonpano: Minna Lintulahti (pj), Sinikka Vuoti (varapj), Leena Jumisko (siht.), Maija Pelkonen, Satu Joensuu, Pauliina Saarela, Arja Puolakanaho, Anne Toppari ja Taina Hickey. Yhdistyksellä on vuonna 2023 kaksi toimikuntaa: tapahtumatoimikunta ja edunvalvonta- ja vaikuttamistoimikunta. Toimikunnat järjestäytyvät kevään aikana.
* Verkko haltuun -hankkeen toinen hankevuosi on käynnistynyt ja hankkeen toiminta on edennyt puoleen väliin. Tässä pieni katsaus, miten suunniteltu kehittämistyö on edennyt. Hanke on tavoittanut hyvin oululaisia aikuisia kehitysvammaisia ja heidän lähihenkilöitään. Vuoden 2022 loppuun mennessä hankkeen järjestämässä toiminnassa on ollut kohtaamisia yhteensä 11216.

Hanke on tarjonnut digiosallisuutta vahvistavaa toimintaa niin lähi- kuin etätoimintoina. Hankkeen määrällisinä tavoitteina on tavoittaa kehitysvammaisia asiakkaita 120 ja heidän lähihenkilöitään 140. Lisäksi tavoitteena on kouluttaa vapaaehtoisia vertaisverkkotukihenkilöitä 10-25. Vuoden 2022 lopussa digiohjausta oli saanut 129 kehitysvammaista ja toiminnassa mukana olleita lähihenkilöitä oli yhteensä 128. Vapaaehtoisia vertaisverkkotukihenkilöitä oli koulutettu yhteensä 16.

Linkistä pääset Verkko haltuun- hankkeen sivuille ja lukemaan tuoreen uutiskirjeen: <https://www.oketuki.fi/Hanketoiminta/>

* Haluatko toimia vapaaehtoisena? Yhdistyksen kautta on mahdollista tehdä erilaisia vapaaehtoistehtäviä, mm. kerhoissa ja tapahtumissa. Ole yhteydessä 😊

### Muuta ajankohtaista

* Tarvitsetko apua **Kelan hakemusten** täyttämisessä? OLKA-vapaaehtoiset auttavat täyttämään niitä Kelan hakemuksia, joilla haetaan Konstista suositeltuja etuuksia tai palveluja. Voit varata ajan Konstista suoraan työntekijöiltä tai olemalla yhteydessä Konstin sosiaalityöntekijöihin. Voi tulla myös ilman ajanvarausta mutta tällöin ei ole varmaa, että täyttöapuun pääsee. Vapaaehtoiset ovat paikalla vain ennakkoilmoittautumisten perusteella.

Toimistomme yhteystiedot ovat:

Annemari Eskola, toiminnanjohtaja. Puh. 040 163 2282, s-posti [annemari.eskola@oketuki.fi](mailto:annemari.eskola@oketuki.fi)

Minna Lintulahti, puheenjohtaja. Puh. 040 544 8669, s-posti [minna.lintulahti@oketuki.fi](mailto:minna.lintulahti@oketuki.fi)

Jenni Warsell, yhdistystyöntekijä. Puh. 045 315 1870, s-posti [toimisto@oketuki.fi](mailto:toimisto@oketuki.fi)

Tammikuun terveisin, 

**Minna Lintulahti, Annemari Eskola ja Jenni Warsell**